section_heading: Radnja
paragraph_text: U policijskoj postaji, Jake razgovara s gradonačelnikom Tomom Tinsdaleom, koji podupire gradnju mosta smatrajući da će donijeti mnogo dobra gradu, ljudima i njemu osobno, jer želi da ga narod pamti kad ode u mirovinu. Njegova supruga Martha se ne slaže s njime te se neprestano svađaju. Na sastanku prosvjednika ljudi predlažu Cassie za gradonačelnicu, a Martha joj odluči pomoći. Kad Cassie kasnije tog popodneva spomene Jakeu da će se kandidirati, on joj prešuti da on podupire gradnju mosta te da su se Tom i Martha posvađali.